AZƏRBAYCAN RESPUBLİKASI TƏHSİL NAZİRLİYİ

AZƏRBAYCAN RESPUBLİKASI SƏHİYYƏ NAZİRLİYİ

AZƏRBAYCAN TİBB UNİVERSİTETİ

**FİTOTERAPİYA**

**FƏNNİ ÜZRƏ**

**TƏDRİS PROQRAMI**

BAKI – 2022

**AZƏRBAYCAN RESPUBLİKASI SƏHİYYƏ NAZİRLİYİ AZƏRBAYCAN TİBB UNİVERSİTETİ**

|  |
| --- |
|  |

**“BƏYƏNİLMİŞDİR ” “TƏSDİQ EDİRƏM”**

Azərbaycan Tibb Universitetinin Azərbaycan Tibb Universitetinin

Təhsilin keyfiyyətinin təminatı Mərkəzi Metodik Komissiyasının

və innovasiya şöbəsinin müdiri sədri

 **prof. A.İ.QURBANOV ə.e.x., prof. S.C.ƏLİYEV**

 **\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**Protokol №\_\_\_\_\_\_\_\_\_\_\_**

**“FITOTERAPIYA”**

**seçim fənni üzrə**

**P R O Q R A M**

**Bakı- 2022**

***Tərtib edənlər:***

 ATU-nun farmakoqnoziya və botanika kafedrasının əməkdaşları:

**prof.C.İ.İsayev və prof.Y.B.Kərimov** tərəfindən tərtib olunmuşdur.

***Rəy verən:***

***1. ATU-nun Əczaçılıq kimyası kafedrasının dosenti V.H.İsgəndərov***

***GİRİŞ***

Fitoterapiya fənninin məqsədi əczaçı-bakalavrlarda müxtəlif xəstəliklərin müalicəsində və profilaktikasında dərman bitkilərindən və onlardan alınan bioloji fəal maddələr əsasında hazırlanmış fitovasitələrdən istifadə etmək bacarığını aşılamaq; müxtəlif tərkibli bitki yığıntıları hazırlamağı öyrətmək; zəhərli bitkiləri digər bitkilərdən fərqləndirmək və onlarla zəhərlənmə hallarında ilk yardım tədbirlərini bacarmaq; müxtəlif dərman bitki xammalları əsasında dəmləmə, bişirmə, cövhər, ekstrakt və s. dərman formalarının hazırlanmasını mənimsəmək və s. kimi peşəkar vərdişləri formalaşdırmaqdır.

***Fitoterapiya fənninin məqsədi*** əczaçı-bakalavrlarda müxtəlif xəstəliklərin müalicəsində və profilaktikasında dərman bitkilərindən və onlardan alınan bioloji fəal maddələr əsasında hazırlanmış fitovasitələrdən istifadə etmək bacarığını aşılamaq; müxtəlif tərkibli bitki yığıntıları hazırlamağı öyrətmək; zəhərli bitkiləri digər bitkilərdən fərqləndirmək və onlarla zəhərlənmə hallarında ilk yardım tədbirlərini bacarmaq; dərman bitki xammalları əsasında müxtəlif xəstəliklərin profilaktikasında və müalicəsində istifadə olunan bitki yığıntılarının tərtib edilmə qaydalarını mənimsəmək, dərman bitki xammalı, bitki yığıntıları və fitopreparatlar haqqında aldığı biliyi bu vasitələrin xəstələrə reseptsiz buraxılışı zamanı məsləhət xarakterli yardım zamanı istifadə etmək və s. kimi peşəkar vərdişləri formalaşdırmaqdır.

***Tələbə nəyi öyrənməlidir:***

* Farmakoqnoziya haqqında ilkin bilik səviyyəsinə;
* Dərman bitkilərinin kimyəvi tərkib və tibbdə istifadə baxımından müasir təsnifatını, onların ofisinal və ənənəvi təbabətdə istifadə qaydalarını;
* Dərman bitki xammalının istifadəsinin əsas prinsiplərini və fitopreparatların effektivliyni təmin edən müasir dərman formalarının xüsusiyyətlərini;
* Dərman bitkilərinin onların tərkibində olan əsas bioloji fəal birləşmələrdən asılı olaraq göstərdiyi farmakoloji fəallığı və onların istifadəsini;
* Daha çox istifadə olunan dərman bitkilərinin əsas əlavə təsirləri, eləcə də onların istifadəsinə əks göstərişləri;
* Daha çox yayılmış xəstəliklərin profilaktikasında və müalicəsində istifadə olunan bitki yığıntılarının hazırlanmasını;
* Qida bitkilərinin xəstəliklərin profilaktikasında və müalicəsində istifadəsinə göstərişləri və onların konkret xəstəliyin spesifik müalicəsində effektivliyini;
* Dərman bitki xammalının, bitki yığıntılarının və fitopreparatların keyfiyyətini tənzimləyən normativ sənədləri;

***Tələbə nəyə yiyələnməlidir:***

* Dərman bitki xammalını həm sərbəst, həm də müxtəlif bitki yığıntılarının tərkibində düzgün identifikasiya etməyi;
* Dərman bitkilərini və fitopreparatları onların mənsub olduğu kateqoriyalar üzrə: xalq təbabəti, ənənəvi və ofisinal dərman vasitələri təsnif etməyi;
* Bitki yığıntılarının tərkibində olan dərman bitki xammalının makroskopik və mikroskopik analizini həyata keçirməyi;
* Bitki yığıntılarının tərkibində olan dərman bitki xammalının əmtəəçilik analizini həyata keçirməyi;
* Geniş yayılmış xəstəliklərin müalicəsi zamanı xəstələrə dərman bitki xammalı və fitopreparatlar haqqında əczaçılıq məsləhəti verməyi;
* Tərkib hissələrinin qarşılıqlı təsirini nəzərə almaqla, tibb praktikasında istifadəsinə icazə verilmiş bitki yığıntılarının hazırlanmasını.

***Tələbə nəyi bacarmalıdır:***

* Mövcud olan fitopreparatları onların tətbiq olunma kateqoriyasına görə qruplaşdırmağı;
* Tərkib hissələrinin qarşılıqlı təsirini nəzərə almaqla, tibb praktikasında istifadəsinə icazə verilmiş bitki yığıntılarının hazırlanmasını;
* Dərman bitki xammalı, bitki yığıntıları və fitopreparatlar haqqında aldığı biliyi bu vasitələrin xəstələrə reseptsiz buraxılışı zamanı məsləhət xarakterli yardım zamanı istifadə etməyi;
* Xəstənin yaşını, orqanizminin özəlliklərini, onda olan yanaşı xəstəlikləri, allergik vəziyyəti nəzərə almaqla onun üçün müvafiq fitopreparatı seçməyi.

**PROQRAM**

 **ÜMUMİ HİSSƏ**

**1.** Fitoterapiya haqqında anlayış. Fitoterapiyanın tarixi, məlumat bazası, qayda və prinsipləri, digər tibbi fənlərlə əlaqəsi və təbabət üçün əhəmiyyəti. Fitovasitələr haqqında anlayış. Fitoterapiyada dərman bitkilərinin təyin edilməsində əsas qaydalar.

**2.** Fitoterapiyanın müasir vəziyyəti və onun müxtəlif istiqamətlərinin (bioloji əlavələr, aromaterapiya, müalicəvi imalə, farmakopressur və s.) inkişafı. Fitofarmakologiyanın mahiyyəti. Bioloji fəal maddələrin farmakoloji xüsusiyyətləri. Fitoterapiyada kəskinləşmə və əlavə təsirlər. Dərman bitkilərinin tədarükü.

**XÜSUSİ HİSSƏ**

1. **Sinir sistemi xəstəliklərinin müalicəsində istifadə edilən dərman bitkiləri və fitopreparatlar**

Sinir sistemi xəstəlikləri, onların təsnifatı haqqında məlumat vermək, onları bu xəstəliklərin müalicəsində və profilaktikasında təyin olunan dərman bitkiləri: adi mayasarmaşığı, adi şirquyruğu, boynubükük buynuzbaş, dərman bədrənci, dərman pişikotu, xırdayarpaq cökə, inkarnat passiflorası, istiot nanə, qanqırmızı yemişan, mavi göyümçiçəkvə fitovasitələr.

1. **Mədə-bağırsaq sistemi xəstəliklərinin müalicəsində istifadə edilən dərman bitkiləri və fitopreparatlar**

Mədə-bağırsaq traktının xəstəlikləri, onların təsnifatı haqqında və qastroenterologiyada istifadə edilən fitovasitələr haqqında məlumat vermək, eləcə də onları daha çox istifadə olunan dərman bitkiləri: aptek çobanyastığı, bataqlıq gəcəvəri, murdarçayabənzər çaytikanı, dərman gülxətmisi, acı yovşan, adi xanımotu, işlədici murdarça, kövrək murdarça, adi zəyərək, şişyarpaq səna, adi razyana, adi cirə, istiot nanə və s.

1. **Ürək-damar sistemi xəstəliklərinin müalicəsində edilən fitovasitələr**

Ürək-damar sistemi xəstəlikləri haqqında ümumi məlumat vermək, hipertonik və hipotonik xəstəliklərdə, aterosklerozda, neyrosirkulyator distoniyada, aritmiyalarda, xroniki ürək çatışmazlığında və s. zamanı istifadə olunan dərman bitkiləri: yaz xoruzgülü, may inciçiçəyi, üskükotu növləri, yemişan növləri, kombe strofantı, qafqaz şaxtagülü, sarılıqotu, adi quşəppəyi, adi subibəri, düzqalxan qaytarma, dərman sincanotu, dərman xəşəmbülü, adi atşabalıdı və s. haqqında, həmçinin ürək-damar xəstəliklərində təyin olunan fitovasitələr.

1. **Tənəffüs sistemi və qulaq-boğaz-burun xəstəliklərinin müalicəsində istifadə edilən fitovasitələr.**

Tənəffüs sistemi və qulaq-boğaz-burun xəstəlikləri haqqında ümumi məlumat vermək, bu xəstəliklərin müalicəsində istifadə olunan dərman bitkiləri: adi dəvədabanı, dərman gülxətmisi, bataqlıq ladan kolu, adi cirə, xırdayarpaq cökə, tüksüz biyan, iri bağayarpağı, aptek çobanyastığı, adi qaraqınıq, adi moruq, uca andız və s. həmçinin fitovasitələr.

1. **Qaraciyər, öd kisəsi və öd yollarının, həzm vəzilərinin xəstəliklərinin müalicəsində istifadə edilən dərman bitkiləri və fitopreparatlar**

Qaraciyər və öd kisəsi xəstəlikləri haqqında ümumi məlumat vermək, onları bu xəstəliklərin müalicəsində və profilaktikasında istifadə edilən dərman bitkiləri: qumluq solmazçiçək, istiot nanə, adi zirinc, adi alaqanqal, iri dəmrovotu, üçyarpaq suyoncası, ağacşəkilli əzvay, acı yovşan, adi qarğıdalı, itburnu növləri və s., həmçinin fitopreparatlar.

1. **İmmunodefisit vəziyyətlərin fitoterapiyası. İmmunomoduləedici və tonuslandırıcı təsirə malik dərman bitkiləri və fitopreparatlar**

İmmunodefisit vəziyyətlərin fitoterapiyası, orqanizmin immun sistemi və onun hüceyrə əsası, kliniki immunologiyanın əsas terminləri, immunotrop dərman vasitələrinin xarakteristikası və təsnifatı haqqında məlumatlandırmaq və bu cür vəziyyətlərdə istifdə edilən dərman bitkiləri: tüksüz biyan, qırmızı exinaseya, tikanlı eleuterokokk, çəhrayı rodiola, adi yasəmən, çin cır limonu, safloraoxşar levzeya, jenşen,zamanixa, mancur araliyası, çin çayı, ərəbistan qəhvəsi, həqiqi kakao*,* kola, paraqvay pirkalı, bostan pərpərəni, çöl qatırquyruğu və fitovasitələr.

1. **Endokrinoloji xəstəliklərin müalicəsində və orqanizmin maddələr mübadiləsinin pozğunluqlarında istifadə edilən dərman bitkiləri və fitopreparatlar**

Orqanizmin hormonal tənzimlənməsi və endokrinoloji xəstəliklər, orqanizmdə baş verən maddələr mübadiləsinin pozğunluqları haqqında ümumi məlumat vermək, bu xəstəliklərin müalicəsində və profilaktikasında istifadə olunan dərman bitkiləri: adi qaragilə, uca andız, adi lobya, tikanlı eleuterokokk, mancur araliyası, ziyilli tozağacı, topinambur, adi quşəppəyi, iri atpıtrağı, itburnu növləri, murdarçayabənzər çaytikanı, uca andız, üçbölümlü üçbarmaq və s., həmçinin fitovasitələr.

1. **Ginekoloji xəstəliklərin müalicəsində və profilaktikasında istifadə edilən fitovsitələr. Qadınlarda şişöncəsi vəziyyətlərin fitoterapiyası**

Ginekoloji xəstəliklər haqqında ümumi məlumat vermək, onları qadınlarda baş verən şişöncəsi vəziyyətlərlə tanış etmək, onları bu cür patologiyaların müalicəsində və profilaktikasında istifadə oluan dərman bitkiləri: aptek çobanyastığı, dərman gülümbaharı, ziyilli tozağacı, çöl qatırquyruğu, evkalipt növləri, adi subibəri, ikievli gicitkən, adi boymadərən, adi palıd, adi razyana, adi cirə və fitovasitələr

1. **Urologiya və nefrologiyada istifadə edilən fitovasitələr**

Uroloji və nefroloji xəstəliklər haqqında ümumi məlumat vermək, onları bu xəstəliklərin müalicəsində və profilaktikasında istifadə edilən dərman bitkiləri: adi ayıqulağl, mərcangilə, çöl qatırquyruğu, ziyilli tozağacı, adi quşbuğdası, adi boyaqotu, adi qarğıdalı, dərman gülümbaharı və s., fitopreparatlar.

1. **Revmatik xəstəliklərin fitoterapiyası. Orqanizmin toksiki metabolitlərdən təmizlənməsində (detoksikasiyasında) fitoterapevtik vasitələrin əhəmiyyəti**

Revmatik xəstəliklər haqqında ümumi məlumat vermək və onları bu xəstəliklərin müalicəsində və profilaktiksında istifadə olunan dərman bitkiləri: dərman zəncirotu, cəfəri, qara gəndalaş, adi dazıotu, adi boymadərən, bataqlıq qurucası, uca andız və fitovasitələrlə tanış etmək, orqanzimin toksiki metabolitlərdən təmizlənməsində fitoterapevtik vasitələr.

1. **Dəri xəstəlikləri və kosmetologiyada istifadə edilən fitovasitələr**

Dəri xəstəlikləri haqqında ümumi məlumat vermək, onları bu xəstəliklər zamanı, həmçinin kosmetik məqsədlərlə istifadə olunan dərman bitkiləri: adi boymadərən, adi dazıotu, adi qaraqınıq, adi quşbuğdası, ağacşəkilli əzvay, altıləçəkli quşqonmaz, aptek çobanyastığı, bataqlıq gəcəvəri, bataqlıq qurucası, dərman gülümbaharı, iri dəmrovotu, kürəşəkilli evkalipt, murdarçayabənzər çaytikanı, üçbölümlü üçbarmaq, ziyilli tozağacı və fitovasitələr.

1. **Ağız boşluğu, selikli qişa, əsnək xəstəliklərinin fitoterapiyası. Stomatologiya və göz xəstəliklərinidə istifadə olunan fitovasitələr**

Ağız boşluğu, selikli qişa, əsnək xəstəlikləri, həmçinin göz xəstəlikləri haqqında, onların müalicəsində və profilaktikasında istifadə olunan dərman bitkiləri: aptek çobanyastığı, adi boymadərən, dərman adaçayı, adi palıd, adi dazıotu, sünbüllü lavanda, bataqlıq gəcəvəri, düzqalxan qaytarma, evkalipt növləri, dərman gülümbaharı, lələkvari kalanxoye, ziyilli tozağacı, ikievli gicitkən və fitoterapevtik vasitələr.

1. **Müxtəlif xəstəliklərin (onkoloji, anemiya, nikotindən asılılıq, qocalmanın fitoterapiyası, spirtli içkilərə aludəçilik və s.) müalicəsində istifadə edilən fitovasitələr**

Onkoloji, anemiya, nikotindən asılılıq, qocalmanın fitoterapiyası, spirtli içkilərə aludəçilik və s. haqqında ümumi məlumat vermək, onları bu cür vəziyyətlərin müalicəsində və profilaktiksında istifadə edilən dərman bitkiləri: çəhrayı qıfotu, əla itboğan, iri dəmrovotu, ətirli sədo, qaraqaytaran, qalxanvari podofil, ağ küstüşam, kənafvari dəliçətənə və fitovasitələr.

***Tədris planı****:*

 **Seminar məşğələlərinin mövzu planı**

**Mövzular**

|  |  |  |
| --- | --- | --- |
| **№** | **Seminar məşğələlərinin mövzu planı** | **Saat** |
| **1** | Fitoterapiya haqqında anlayış. Fitoterapiyanın tarixi, məlumat bazası, qayda və prinsipləri, digər tibbi fənlərlə əlaqəsi və təbabət üçün əhəmiyyəti. Fitovasitələr haqqında anlayış. Fitoterapiyada dərman bitkilərinin təyin edilməsində əsas qaydalar.  | 2 |
| **2** | Fitoterapiyanın müasir vəziyyəti və onun müxtəlif istiqamətlərinin (bioloji əlavələr, aromaterapiya, müalicəvi imalə, farmakopressur və s.) inkişafı. Fitofarmakologiyanın mahiyyəti. Bioloji fəal maddələrin farmakoloji xüsusiyyətləri. Fitoterapiyada kəskinləşmə və əlavə təsirlər. Dərman bitkilərinin tədarükü. | 2 |
| **3** | Sinir sistemi xəstəliklərinin müalicəsində istifadə edilən dərman bitkiləri və fitopreparatlar  | 2 |
| **4** | Mədə-bağırsaq sistemi xəstəliklərinin müalicəsində istifadə edilən dərman bitkiləri və fitopreparatlar. | 2 |
| **5** | Ürək-damar sistemi xəstəliklərinin müalicəsində istifadə edilən fitovasitələr  | 2 |
| **6** | Tənəffüs sistemi və qulaq-boğaz-burun xəstəliklərinin müalicəsində istifadə edilən fitovasitələr.  | 2 |
| **7** | Qaraciyər və öd kisəsi xəstəliklərinin müalicəsində istifadə edilən fitovasitələr. | 2 |
| **8** | Immunodefisit vəziyyətlərin fitoterapiyası. İmmunomoduləedici və tonuslandırıcı təsirə malik dərman bitkiləri və fitopreparatlar. | 2 |
| **9** | Endokrinoloji xəstəliklərin müalicəsində və orqanizmin maddələr mübadiləsinin ozğunluqlarında istifadə edilən dərman bitkiləri və fitopreparatlar. | 2 |
| **10** | Ginekoloji xəstəliklərin müalicəsində və profilaktikasında istifadə edilən fitovsitələr. Qadınlarda şişöncəsi vəziyyətlərin fitoterapiyası. | 2 |
| **11** | Urologiyada və nefrologiyada istifadə edilən fitovasitələr.  | 2 |
| **12** | Revmatik xəstəliklərin fitoterapiyası. Orqanizmin toksiki metabolitlərdən təmizlənməsində (detoksikasiyasında) fitoterapevtik vasitələrin əhəmiyyəti. | 2 |
| **13** | Dəri xəstəlikləri və kosmetologiyada istifadə edilən fitovasitələr. | 2 |
| **14** | Ağız boşluğu, selikli qişa, əsnək xəstəliklərinin fitoterapiyası.Stomatologiya və göz xəstəliklərinidə istifadə olunan fitovasitələr | 2 |
| **15** | Müxtəlif xəstəliklərin (onkoloji, anemiya, nikotindən asılılıq, qocalmanın fitoterapiyası, spirtli içkilərə aludəçilik və s.) müalicəsində istifadə edilən fitovasitələr. Yekun dərs. | 2 |
|  | ***Cəmi*** | ***30 saat*** |

***Metodiki təminatı:***

1. Кərimov Y.B, Süleymanov T.A,, İsayev C.İ., Xəlilov C.S, Farmakoqnoziya, Bakı, 2010, 741 s.
2. Qasımov M.Ə., Qasımova T.A., Qədirova G.S. XXI əsrin dərman bitkiləri. Bakı, “Elm”, 2006, 432 s.
3. Qurbanov E.M. Dərman bitkiləri, Bakı, 2009, 360 s.
4. Барнаулов О.Д. Введение в фитотерапию. Санкт-Петербург, «Лань», 1999, 160 с.
5. Корсун В.М., Корсун Е.В. Энциклопедия фитотерапии. Травы жизни профессора Корсуна. М,, «Центрполиграф», 2007, 443 с.
6. Bruneten I. Pharmacognosie (Phytochemie Plant medicinalis). Paris: Technique and documentation,1999, 1120 p.
7. Wagner H. Wiesenauer, M.: Phytotherapie. Fische, Stuttgart, 1995, 835 s.
8. Weiss Rudolf Fritz, Fintelman Volker. Lehrbuch der Phytotherapie. Hippokrates, *2001, 678 p.*

***Texniki təchizatı:***

 Kafedrada tədris prosesinin təminatı üçün: laborator mebel ilə təciz olunmuş auditoriyalar, kompyuterlər, noutbuk, proyektorlar, mikroskoplar, binokulyarlar, şüşə qablar, herbari materialları, dərman bitkilərinin rəngli şəkilləri, dərman bitki xammal nümunələri, müxtəlif fitovasitələr, multimedia proqramında tərtib olunmuş materiallar və s. vardır.